Motorcycle speedometer for BAJAJ 135 tachometer for BAJAJ 135, View speedometer motorcycle, Luteway Product Details from Wuxi Luteway Vehicle Parts Co., Ltd. on Alibaba.com
1, Bajaj 135 speedometer Stay, Eat, Shop, Visit
Museum, Virginia City
Art Gallery, Eureka, Museum, US Highway 50
Carson City, Museum
Attraction, Attraction, Attraction, Ely, Ely Featured, Excursions, Excursions, Excursions, Museum, Museum Feature, Railroads, US Highway 50, US Highway 50 Featured, US Highway 6, US Highway 6 Featured, US Highway 93, US Highway 93 Featured
Open Now 9:00 am – 4:00 pm
1210 Ski Way Incline Village US Opleidingsramp: Die SARV en die departement moet belyn word - Solidariteit WêreldSolidariteit Wêreld
Tuis › Mediaverklarings › Opleidingsramp: Die SARV en die departement moet belyn word
Opleidingsramp: Die SARV en die departement moet belyn word
Donderdag | 02 Mei | 2019
Die Solidariteit Beroepsgilde vir Verpleegkundiges het vandag gesê dat dit noodsaaklik is vir die oorlewing van verpleegkunde as beroep dat die departement van gesondheid, die departement van hoër onderwys en opleiding en die Suid-Afrikaanse Raad op Verpleging (SARV) so spoedig moontlik met mekaar belyn moet word en dat kommunikasiestruikelblokke uit die weg geruim word om die huidige opleidingskrisis op te los.
Volgens Hennie Bierman, hoof van Solidariteit Beroepsgildes, ervaar Suid-Afrika kritieke probleme rondom die opleiding van verpleegkundiges. Die ondoeltreffendheid van die SARV het ʼn negatiewe uitwerking op die finalisering van regulasies ten opsigte van verpleegopleiding, die akkreditering van nuwe instellings vir verpleegopleiding, -praktyk en verpleegprogramme en die herakkreditering van bestaande instellings en programme vir verpleegonderrig. “Die grootste probleem is dat daar gesloer word met die akkreditasie van alle verpleegkursusse en die goedkeuring van privaat verpleeginstansies wat al sedert 2014 aan die gang is. Die gebrek aan kommunikasie tussen die SARV en die departement van hoër onderwys en opleiding is verantwoordelik vir die vertraging,” het Bierman gesê.
Die “Strategic Plan for Nursing Education, Training and Practice (2013)”, wat voorsiening maak vir nuwe kwalifikasies, het in 2013 in werking getree. Ongelukkig is nóg die privaat opleidingsinstansies, nóg die nuwe kurrikulums al goedgekeur of geakkrediteer. Verpleegopleiding het dus tot ʼn groot mate tot stilstand gekom. Weens hierdie probleme het die meeste privaat opleidingsinstellings geen nuwe studente in verpleegkunde sedert 2016 ingeneem nie.
Bierman sê voorts dat dié vertraging besig is om die geakkrediteerde privaat verpleegopleidingsinstellings te kniehalter. “Geen privaat instansie het die afgelope drie jaar goedkeuring vir opleiding ontvang nie en die SARV het heelwat van die kursusse wat by bestaande privaat instansies aangebied word, reeds in 2015 opgeskort. Dit beteken dat daar selfs nog minder verpleegsters opgelei word, wat ekstra druk op die bestaande verpleegsters in die beroep plaas wat weer ʼn impak op dienslewering het,” het Bierman benadruk.
“Aangesien 60% van die land se verpleegopleiding by privaat opleidingsinstansies lê, sal akkreditasie van die instansies die tekorte aan verpleegpersoneel in die toekoms kan voorkom,” het Bierman gesê.
“Die SARV en die departement van gesondheid moet dringend hul raamwerk vir die opleiding van verpleegkundiges prioritiseer en seker maak hulle belyn hulself met mekaar om ʼn dreigende opleidingsramp te voorkom,” het Bierman dit saamgevat.